**Előterjesztés**

**Alsószentiván Község Önkormányzata Képviselő-testületének**

**2023. március hónapban tartandó soron következő nyilvános ülésére**

**Napirendi pont:** Határozati javaslat a szociális célú tüzelőanyag vásárláshoz kapcsolódó támogatásra irányuló pályázat benyújtásáról

**Előterjesztő:** Husvéth Imre polgármester

**Tisztelt Képviselő-testület!**

A téli időjárás a kistelepülésen élő családok, idősek egy részének nehézséget okoz. Ezért indította el a Kormány már 2011-ben a szociális célú tüzelőanyag programot, amelynek keretében évről évre többszázezer rászoruló családnak nyújt segítséget. A program azt a célt szolgálja, hogy a legrászorultabb családok átmeneti, kiegészítő támogatáshoz juthassanak, csökkenjen a háztartások tüzelőanyag-költsége. A Belügyminisztérium 2022. január 1-jei adatai alapján az 5000 fő lakosságszámot meg nem haladó települési önkormányzat szociális célú tűzifavásárláshoz vagy barnakőszén vásárláshoz kapcsolódó támogatásra pályázhat.

A belügyminiszter pályázatot írt ki Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pont szerinti, a települési önkormányzatok szociális célú tüzelőanyag vásárlásához kapcsolódó támogatására.

A támogatás mértéke

1. a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet 2. melléklete alapján a jelentős munkanélküliséggel sújtott települési önkormányzat vonatkozásában, kemény lombos fafajta esetében 23 000 Ft/erdei m3+áfa, lágy lombos fafajta esetében 15 000 Ft/erdei m3+áfa, szén esetében 4 000 Ft/q+áfa,
2. az a) alpontba nem tartozó települési önkormányzat vonatkozásában, kemény lombos fafajta esetében 21 000 Ft/erdei m3+áfa, lágy lombos fafajta esetében 13 000 Ft/erdei m3+áfa, szén esetében 3 000 Ft/q+áfa.
3. a b) alpontba tartozó települési önkormányzat vonatkozásában a támogatás felhasználásának feltétele, a támogatáson felül kemény lombos fafajta esetében 2 000 Ft/erdei m3+áfa, lágy lombos fafajta esetében 2 000 Ft/erdei m3+áfa, szén esetében 1 000 Ft/q+áfa mértékű önrész vállalása.

A Nyilatkozat Kincstár MAKPER hivatali kapuján történő megküldésének határideje legkésőbb: 2023. április 28.

Fentiek alapján javaslom, hogy a képviselő-testület nyújtsa be a pályázatát 76 erdei m3 tűzifa támogatására.

Alsószentiván, 2023. március 16.

Husvéth Imre

polgármester

HATÁROZATI JAVASLAT

Alsószentiván Község Önkormányzata Képviselő-testületének

…/2023. (III. ….) határozata

a szociális célú tüzelőanyag vásárlásához kapcsolódó támogatás iránti pályázat benyújtásáról

Alsószentiván Község Önkormányzatának Képviselő-testülete pályázatot nyújt be Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pont szerinti, a települési önkormányzatok szociális célú tüzelőanyag vásárlásához kapcsolódó támogatására 76 erdei m3 kemény lombos fafajta szociális célú tűzifa igénylésére, melyhez a szükséges 2.000 Ft/erdei m3+áfa, azaz 193.040 Ft önrészt a 2023. évi szociális feladatfinanszírozás terhére biztosítja. Alsószentiván Község Önkormányzatának Képviselő-testülete vállalja, hogy a szociális célú tűzifában részesülőtől ellenszolgáltatást nem kér.

Felelős: Husvéth Imre polgármester

Határidő: azonnal